2021. június 1-jén Marco Rossi szövetségi kapitány nevezte őt a magyar válogatott Európa-bajnokságra készülő 26 fős keretébe. A portugálok elleni, 3–0-ra elveszített első csoportmérkőzésen 12 kilométert futott, ezzel e tekintetben az egész EB-mezőny második legjobbja volt az első körben, csak Alekszandr Golovin produkált nála jobb teljestményt. A franciák ellen 1–1-re végződő második csoportmérkőzésen 50. alkalommal lépett pályára a magyar válogatottban. A kontinenstornán a magyar válogatott mindhárom csoportmérkőzésén pályára lépett.